Document ID: 32002R1983

Ir-Regolament tal-Kummissjoni (KE) Nru 1983/2002
tas-7 ta’ Novembru 2002
li jemenda r-Regolament (KE) Nru 2848/98 dwar regoli dettaljati għall-applikazzjoni tal-kwota tal-programm ta’ xiri lura fis-settur tat-tabakk mhux maħdum
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 2075/92 tat-30 ta’ Ġunju 1992 dwar l-organizzazzjoni komuni tas-suq tat-tabakk mhux maħdum [1], hekk kif l-aħħar emendat permezz tar-Regolament (KE) Nru 546/2002 [2], u b’mod partkolari l-Artikoli 14 u 14a tiegħu,
Billi:
(1) L-Artikolu 36 tar-Regolament tal-Kummissjoni (KE) Nru 2848/98 tat-22 ta’ Diċembru 1998 dwar it-tfassil ta’ regoli dettaljati għall-applikazzjoni tar-Regolament tal-Kunsill (KEE) Nru 2075/92 fir-rigward ta’ l-iskema ta’ premji, il-kwoti ta’ produzzjoni, u l-għajnuna speċifika li tingħata lil gruppi ta’ produtturi fis-settur tat-tabakk mhux maħdum [3], kif l-aħħar emendata permezz tar-Regolament (KE) Nru 1501/2002 [4], li jiffissa l-ammonti li għalihom il-produtturi kienu ntitolati li l-kwoti tagħhom kienu mixtrija taħt il-programm ta’ xiri lura matul l-1999, 2000, 2001 u l-ħsad ta’ wara.
(2) Minħabba li l-miżura daħlet fis-seħħ għall-ħsad ta’ l-1999, kwantitajiet żgħar biss inxtraw lura f’kull grupp ta’ varjetajiet. Skond ir-regoli kurrenti għal dan l-arranġament ma kienx possibli illi jintlaħqu l-għanijiet ippjanti għar-razzjonalizzazzjoni tal-produzzjoni, minħabba li l-produtturi baqgħu jiffaċċjaw diffikulatjiet kbar fil-bejgħ tal-produzzjoni tagħhom ta’ ċerti gruppi ta’ varjetajiet ta’ tabakk, li għalihom jistgħu jġibu biss prezzijiet baxxi ħafna.
(3) Għalhekk, sabiex l-arranġamenti jsiru aktar attraenti, il-prezzijiet tax-xiri lura għandhom jiżdiedu b’mod konsiderevoli għall-gruppi III u V u inqas għall-gruppi l-oħra, sa mill-ħsad ta’ l-2002, u l-perijodu li matulu jitħallas il-prezz tax-xiri lura għadu jkun estiż.
(4) Flimkien ma’ dan, l-Istati Membri produtturi għandhom ikunu mitluba li jagħmlu l-kondizzjonijiet tax-xiri lura magħrufa għall-pubbliku b’mod estensiv, u għandu jiġi stabbilit limitu ta’ ħin għall-ħlas tal-prezz ta’ xiri lura lill-produtturi.
(5) Il-biċċa l-kbira ta’ dawk li jkabbru t-tabakk għandhom kwoti ta’ produzzjoni żgħar ħafna li l-vijabilita’ ekonomika tagħhom hija dubjuża, speċjalment fil-każ ta’ tipi ta’ tabakk li jinbiegħu bi prezzijiet baxxi ħafna. Il-programm għandu jsir aktar attraenti għall-produtturi ż-żgħar billi jiġu modulati l-prezzijiet tax-xiri lura skond id-daqs tal-kwota ta’ produzzjoni sabiex jiġu megħjuna ibiddlu l-produzzjoni.
(6) Sabiex il-produtturi interessati fil-bejgħ tal-kwoti tagħhom għall-ħsad tal-2002 jkollhom biżżejjed ħin sabiex iħallu dan is-settur, id-data finali għax-xandir tad-deċiżjoni finali tagħhom għandha tkun differita għall-ħsad tal-2002.
(7) Ir-Regolament (KE) Nru 2848/98 għaldaqstant għandhu jkun emendat.
(8) Il-miżuri li jinsabu f’dan ir-Regolament huma skond l-opinjoni tal-Kumitat ta’ Ġestjoni tat-Tabakk,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 2848/98 huwa emendat kif ġej:
1. L-Artikolu 36 jinbidel b’dan li ġej:
"L-Artikolu 36
1. Il-produtturi li l-kwoti tagħhom ikunu nxtraw lura matul il-ħsad tal-1999 u l-2000 għandhom ikunu intitolati li jirċievu l-ammonti li jidhru fl-Anness VII(A) kull sena meta l-premji jkunu tħallsu għat-tliet ħsad ta’ wara dak fejn il-kwoti tagħhom ikunu inxtraw lura.
Il-produtturi li l-kwoti tagħhom kienu nxtraw lura fl-2001 huma intitolati, meta l-ħlasijiet isiru għat-tliet ħsad ta’ wara dak fejn ikunu nxtraw lura l-kwoti, li jirċevu għal kull sena ammont daqs il-persentaġġ tal-premju kif issir referenza għalih fl-Artikolu 3(1) tar- Regolament (KEE) Nru 2075/92, applikabbli għat-tabakk mhux maħdum prodott matul is-sena ta’ ħsad konċernata. Il-persentaġġi rilevanti jinsabu fit-tabella ta’ l-Anness VII(B).
Bla preġudizzju għal xi emendi futuri, l-produtturi li l-kwoti tagħhom jinxtraw lura matul il-ħsad tal-2002 u l-2003 huma intitolati li jirċevu ammont daqs il-persentaġġ tal-premju kif jidher fit-tabelli tal-Anness VII(C) għal kull waħda mill-ħames snin ta’ ħsad ta’ wara dik fejn il-kwota tagħhom tkun inxtrat lura. Dawn l-ammonti għandhom jitħallsu qabel il-31 ta’ Mejju ta’ kull sena.
2. Bħala eċċezzjoni għall-paragrafu 1, il-produtturi li l-kwoti tagħhom jinxtraw lura matul il-ħasdiet tal-2001 u 2002 u li żammew dawn il-kwoti sa mill-ħasdiet tal-2001 u 2002 biss, rispettivament, għandhom ikunu ntitolati illi jirċievu l-istess ammonti bħal tal-ħasda tal-1999 għat-tliet ħasdiet sussegwenti.
3. L-Istati Membri għandhom jirreklamaw it-termini tal-kwota ta’ xiri lura."
2. Il-paragrafu li ġej huwa miżjud ma’ l-Artikolu 55:
"3. Għall-ħsad ta’ l-2002, bħala eċċezzjoni għall-Artikolu 35, id-data finali ta’ l-1 ta’ Novembru 2002 fil-paragrafi 1 u 2 għandha tkun estiża sa l-1 ta’ Diċembru 2002, u l-perjodu ta’ xahrejn fil-paragrafu 3 għandu jitnaqqas għal xahar."
3. L-Anness ma’ dan ir-Regolament għandu jiżdied bħala l-Anness VII.
L-Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ Novembru 2002.

Labels: 7
17
19
6